62019TJ0195_INF
Απόφαση του Γενικού Δικαστηρίου (ένατο τμήμα) της 9ης Φεβρουαρίου 2022 – GEA Group κατά Επιτροπής
(Υπόθεση T‑195/19)
«Ανταγωνισμός – Συμπράξεις – Ευρωπαϊκές αγορές σταθεροποιητών θερμότητας κασσιτέρου και σταθεροποιητών θερμότητας ESBO/esters – Απόφαση με την οποία διαπιστώνεται παράβαση του άρθρου 81 ΕΚ – Ακύρωση της αποφάσεως με την οποία τροποποιείται η αρχική απόφαση – Απόφαση περί απορρίψεως αιτήσεως επιστροφής του προστίμου – Προσφυγή ακυρώσεως – Πράξη δεκτική προσφυγής – Έννομο συμφέρον – Παραδεκτό – Άρθρο 266, παράγραφος 1, ΣΛΕΕ»
1.
Προσφυγή ακυρώσεως – Πράξεις δεκτικές προσφυγής – Έννοια – Πράξη αμιγώς επιβεβαιωτική άλλης υφιστάμενης πράξεως – Δεν περιλαμβάνεται – Προϋποθέσεις – Πράξη η οποία δεν περιέχει κανένα νέο στοιχείο σε σχέση με την υφιστάμενη πράξη – Απόφαση της Επιτροπής περί απορρίψεως αιτήσεως επιστροφής καταβληθέντος προστίμου – Απόφαση η οποία δεν έχει το ίδιο περιεχόμενο με την αρχική απόφαση – Έλλειψη αμιγώς επιβεβαιωτικού χαρακτήρα – Παραδεκτό
(Άρθρο 263 ΣΛΕΕ)
(βλ. σκέψεις 44-51)
2.
Προσφυγή ακυρώσεως – Φυσικά ή νομικά πρόσωπα – Έννομο συμφέρον – Απαίτηση υπάρξεως γεγενημένου και ενεστώτος εννόμου συμφέροντος – Εκτίμηση κατά τον χρόνο ασκήσεως της προσφυγής – Προσφυγή δυνάμενη να προσπορίσει όφελος στον προσφεύγοντα – Προσφυγή προς αποφυγή επαναλήψεως, στο μέλλον, της πλημμέλειας πράξεως θεσμικού οργάνου ή οργανισμού της Ένωσης – Παραδεκτό
(Άρθρο 263, εδ. 4, ΣΛΕΕ)
(βλ. σκέψεις 52-58)
3.
Προσφυγή ακυρώσεως – Ακυρωτική δικαστική απόφαση – Αποτελέσματα – Ακύρωση αποφάσεως της Επιτροπής περί τροποποιήσεως αποφάσεως επιβολής προστίμου – Ακυρωθείσα απόφαση η οποία δεν επηρεάζει ούτε την επιβολή ούτε το ύψος του προστίμου που προέβλεπε η αρχική απόφαση – Υποχρέωση της Επιτροπής να επιστρέψει το καταβληθέν πρόστιμο – Δεν υφίσταται – Καταβολή του προστίμου βάσει αναφορών σε ακυρωθείσα απόφαση – Δεν ασκεί επιρροή – Παραβίαση της αρχής της προστασίας της δικαιολογημένης εμπιστοσύνης – Δεν συντρέχει
(Άρθρα 263, εδ. 4, και 266 §1 ΣΛΕΕ)
(βλ. σκέψεις 75-80, 85-91, 98-103)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως Ares(2019) 283284 της Επιτροπής, της 24ης Ιανουαρίου 2019, με την οποία απορρίφθηκε το αίτημα της προσφεύγουσας για επιστροφή του προστίμου που καταβλήθηκε δυνάμει της αποφάσεως C(2009) 8682 τελικό της Επιτροπής, της 11ης Νοεμβρίου 2009, σχετικά με διαδικασία εφαρμογής του άρθρου 81 EΚ και του άρθρου 53 της Συμφωνίας για τον ΕΟΧ (Υπόθεση COMP/38.589 – Σταθεροποιητές θερμότητας).
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η GEA Group AG φέρει, πέραν των δικαστικών εξόδων της, και τα έξοδα στα οποία υποβλήθηκε η Ευρωπαϊκή Επιτροπή.